24/04/2013 | Administración LocalMunicipal
Carral
Publicación de decreto por non terse podido practicar a súa notificación

En cumprimento do establecido no artigo 59.2 da Lei 30/1992, do 26 de novembro, de réxime xurídico das Administracións Públicas e do procedemento administrativo común (LPC en adiante), tentouse a notificación a VARINCA, S. L. (Dª María Dolores Ordóñez Levoso) no enderezo indicado pola interesada (Rúa do Pan, 9-baixo.15175.-Carral), do decreto que se dirá, mediante o Servizo de Correos (20/3/2013, ás 11:57 horas, e devolto por non ser retirado), e mediante a Policía Local de Carral ( 11/04/2013, ás 13:55 horas, e 12/04/2013, ás 11:50 horas), que indica no seu informe 87/13, do 15 de abril que “Dichos intentos de notificación han arrojado un resultado negativo, al no encontrar persona alguna en la dirección señalada. Haciendo constar en el presente, que no se hallan signos de actividad en el bajo indicado, según la inspección ocular del lugar”. Logo de ver a imposibilidade de practicar tal notificación tentada e, en cumprimento do establecido no artigo 59.5 LPC, publícase, para coñecemento da interesada, o decreto que se tentou notificar, mediante o presente anuncio, no taboleiro de edictos do Concello de Carral (último domicilio coñecido de VARINCA, S. L.) e no Boletín Oficial da Provincia da Coruña: Asunto: Incoación de expediente de depuración de responsabilidade patrimonial da Administración por reclamación de VARINCA, S. L. por presuntos danos por revogación xudicial de licenza urbanística para a construción dun edificio na Rúa do Pan, Santo Estevo de Paleo. Logo de ver a reclamación de responsabilidade patrimonial que tería subscrito DªBeatris Krause Mykhaylov (DNI 34.905.677-A), quen di actuar en nome e representación da mercantil VARINCA, S. L., coma administradora única dela, (CIF B-15.352.487), na que se solicitaba que se instruíra o expediente para a concesión dunha indemnización por importe de 7.747.379,90 euros máis os xuros legais que se tivesen devengado, polos danos e prexuízos que alega tería sufrido coma consecuencia do funcionamento do Concello de Carral pola revogación, mediante sentenza do 11 de abril de 2011 do Xulgado do contencioso nº 2 da Coruña (confirmada en apelación mediante sentenza do 26 de xaneiro de 2012 da Sala do Contencioso-administrativo do Tribunal Superior de Xustiza de Galicia), da licenza outorgada por acordo da Xunta de Goberno Local do Concello do 24 de maio de 2007, para a construción dun edificio de dúas plantas sotos, planta baixa, catro plantas altas e baixo cuberta, garaxes, traseiros, comercial e 107 vivendas na rúa do Pan, Santo Estevo de Paleo (Carral). Logo de ver que a complexidade do expediente e a carga de traballo do Concello esixirá unha ampliación do prazo para resolver o expediente, pola metade do prazo de seis meses establecido no artigo 13.3 do Real Decreto 429/1993, do 26 de marzo, polo que se aproba o regulamento dos procedementos das Administracións Públicas en materia de responsabilidade patrimonial (RRP en adiante), de acordo co establecido no artigo 49 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común (LPC). En cumprimento dos artigos 139 e 142 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, e en virtude do artigo 21.1. s) da Lei 7/1985, de 2 de abril, Reguladora das Bases do Réxime Local, 1.- Incoar expediente de responsabilidade patrimonial da Administración, para determinar se concorre no Concello en relación aos feitos indicados na reclamación reseñada, de conformidade co disposto nos artigos 139 e seguintes da LPC e o RD 429/1993.2.- Ampliar en tres meses (adicionais aos seis iniciais dende a presentación da reclamación) o prazo para resolver o expediente.3.-Designar instrutora do procedemento á técnica xurídica do Concello, DªMeijun Darnoun Adascalitei, tendo en conta o establecido sobre abstención e recusación nos artigos 28 e 29 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.4.-Comunicar á instrutora o nomeamento e darlle traslado de cantas actuacións existan ao respecto, e habilitala para que realice todas as actuacións necesarias para a tramitación do expediente.5.- Notificar á mercantil presuntamente lesionada a presente resolución, e requerille, de acordo cos artigos 32 e 71 da LPC, para que, no prazo de dez días dende a recepción da notificación desta resolución, achegue copia compulsada por notario/a, polo Concello de Carral ou polo órgano competente da Administración Pública en cuxo rexistro presente o/s documento/s, do DNI de Dª Fatima Jesus Mcintosh Arpa e do/s documentos/s que acredite/n a representación que di ostentar e poder bastante para a presentación da reclamación realizada.6.- Apercibir á interesada de que, se así non o fixese, no prazo de dez días dende a recepción da notificación desta resolución, teráselle por desistida da súa petición, previa resolución que deberá ser dictada nos termos previstos no artigo 42 LPC.7.- Notificar esta resolución á aseguradora Reale Seguros Generales, S. A., coa que o Concello de Carral ten contratado o seu seguro de responsabilidade civil, e darlle traslado dunha copia da reclamación presentada.8.- Dar conta desta resolución ao Pleno do Concello na primeira sesión ordinaria que realice. Contra esta resolución, por tratarse dun acto de trámite simple, dos non incluídos no parágrafo 1º do artigo 107.1 da Lei 30/1992, non procede recurso en vía administrativa ningún, sen prexuízo de que os interesados poidan interpoñer o que estimen oportuno ou alegar a súa oposición a este acto para a súa consideración na resolución que poña fin ao procedemento. Asemade, de acordo co establecido no artigo 49.3 da mesma Lei, os acordos sobre ampliación de prazos non son susceptibles de recursos.”. Como consecuencia de tal decreto, a Policía Local de Carral tentou tamén infrutuosamente nas circunstancias que indica no seu informe 87/13 ( 11/04/2013, ás 13:55 horas, e 12/04/2013, ás 11:50 horas) a entrega dun escrito desta Alcaldía do 11 de abril de 2013 (saída nº 440, desa mesma data), no que se indica que “(.) O 8 de abril de 2013, con entrada no rexistro municipal 1044, recíbese escrito presentado por Dona Beatris Krause Mykhaylov, en nome e representación da compañía mercantil Varinca, S. L. (co mesmo domicilio a efectos de notificación que no escrito de data catro de outubro de dous mil doce de reclamación de responsabilidade patrimonial que resulta ser rúa do Pan 9-baixo), no que se solicita a emisión de certificado acreditativo da denegación de reclamación patrimonial por acto presunto. Por todo isto COMUNICA Que no día da data a tramitación do expediente está en curso tal e como queda exposto anteriormente, non podendo atender a solicitude de emisión de certificación acreditativa de denegación de reclamación patrimonial por acto presunto por silencio negativo”. Carral, 16 de abril de 2013 O ALCALDE José Luis Fernández Mouriño